1935 m. Lietuvos futbolo taurės

1935 m. Lietuvos futbolo taurės – futbolo taurių turnyrai Lietuvoje, vykę 1935 m. Varžybos vyko nesistemingai ir nevieningai, apimdamos tik tam tikrus regionus (apygardas).

 Pavasario taurė 

Balandžio 17 d. įvykęs turnyras atidarė futbolo sezoną Kaune. Čia įvyko sensacija, kai pirmose rungtynėse vos į L klasę patekusi JSO ekipa 1-0 įveikė praėjusių metų čempioną MSK.

 I lietuvių sporto šventė 

Sporto šventė buvo atidaryta rugpjūčio 15 d. Futbolo turnyre dalyvavo 6 Kauno L klasės ir 4 Latvijos lietuvių komandos. Iš svečių tik Liepojos „Vytis“ nugalėjo Kauno LGSF komandą 1-0, o visos kitos pirmame etape iškrito. Finale kovėsi Kauno MSK ir Kauno „Tauras“, kurių rungtynės baigėsi lygiosiomis 2-2.

 Žemaitijos taurė 

Taurę laimėjo Kuršėnų rinktinė komanda, įveikusi visus savo varžovus. Rezultatyviausiu žaidėju tapo Pranas Žiulpys.

 Šaltiniai